O`zbekiston xalq hofizlaridan biri vafot etdi

O`zbekiston xalq hofizi, professor  Mahmudjon Tojiboev bugun, 11 iyul kuni vafot etgani xabar qilindi. 
Mahmudjon Tojiboev  G`ozievich 1957 yil 25 noyabrda Quva tumanida tug`ilgan. Xonanda va sozanda (tanbur, sato), O`zbekiston xalq hofizi (2000). Toshkent konservatoriyasini tugatgan (1984). 
Qo`shiq aytishni dastlab E.Mamatov, G`.Hojiqulovdan, keyinchalik hofizlik an`analarini O.Otaxonov, O.Alimaxsumov, O.Hotamov., O.Alimaxsumov va F.Mamadalievdan o`zlashtirgan, sozandalik sirlarini. T. Alimatovdan o`rgangan. 
Yu.Rajabiy nomidagi “Maqom” ansambli yakkaxoni (1984 yildan), O`zbekiston davlat konservatoriyasi dosenti (2000).
Mahmudjon Tojiboev ijro usuli vazminligi, lirikaga moyilligi, ovoz va cholg`u mutanosibligi bilan ajralib turar edi. 
Marhumning oila a`zolariga ta`ziya izhor etamiz.